PJW แจงบิ๊กล็อต 27 ล้านหุ้น กลุ่ม “เหมมณฑารพ” ปรับโครงสร้างถือหุ้น ย้ำปีนี้เทิร์นอะราวด์!
PJW แจงบิ๊กล็อต 27 ล้านหุ้น กลุ่ม “เหมมณฑารพ” ปรับโครงสร้างถือหุ้นในครอบครัว ยังคงสัดส่วนถือหุ้นรวม 57% เท่าเดิม ย้ำเป้าปีนี้เทิร์นอะราวด์ พร้อมลุยธุรกิจ Medical เต็มรูปแบบ
PJW แจงบิ๊กล็อต 27 ล้านหุ้น กลุ่ม “เหมมณฑารพ” ปรับโครงสร้างถือหุ้น ยันคงสัดส่วนถือหุ้นรวม 57% เท่าเดิม พร้อมย้ำปีนี้เทิร์นอะราวด์!
15 ก.ย. 2564

นายวิวรรธน์ เหมมณฑารพ ประธานกรรมการบริหาร บริษัท ปัญจวัฒนาพลาสติก จำกัด (มหาชน) หรือ PJW เปิดเผยว่า บริษัทฯ เดินหน้าธุรกิจ Medical ผลิตภัณฑ์กลุ่มวัสดุทางการแพทย์จากพลาสติกใช้แล้วทิ้งเต็มรูปแบบ เพื่อสร้างการเติบโตแบบ New S-curve ซึ่งจะสามารถเห็นเป็นรูปธรรมชัดเจนในปี 2565 ทั้งนี้ประเมินว่าในปี 2564 ธุรกิจยังคงเติบโตได้ดีและมีโอกาสเทิร์นอะราวด์ โดยตั้งเป้าปี 2564 จะเติบโต 8 -10%
ขณะที่กรณีที่มีรายการ Big Lot จำนวน 27 ล้านหุ้นนั้น เป็นเพียงการปรับสัดส่วนการถือครองหุ้นในครอบครัว “เหมมณฑารพ” เท่านั้น เนื่องจากนายคงศักดิ์ เหมมณฑารพ ต้องการเปลี่ยนมือในการถือครองหุ้นให้กับนายกฤษดา เหมมณฑารพ จึงทำให้เกิดรายการ Big Lot ดังกล่าว อย่างไรก็ดี “กลุ่มเหมมณฑารพ” ยังคงถือหุ้นรวมกันอันดับ 1 ที่ระดับ 57% เท่าเดิม